Jaan Õunapuu

Jaan Õunapuu (sündinud 13. septembril 1958 Mustjalas) on eesti omavalitsustegelane ja poliitik.

 Elulugu 
Ta lõpetas aastal 1974 Mustjala 8-klassilise Kooli, 1977 Viktor Kingissepa nimelise Kingissepa Keskkooli ja 1982 Eesti Põllumajanduse Akadeemia zooinsenerina.

Õunapuu oli aastatel 1982−1984 Puhja sovhoosi peazootehnik, 1984−1985 Tartu Teraviljasaaduste Kombinaadi asedirektor, 1985−1990 Luunja sovhoosi peazootehnik, 1990−1991 Luunja valla arendusnõunik ja 1991−1993 Luunja vallavanem, 1993–2003 Tartu maavanem,Sirje Pärismaa. Maavanem Õunapuu õnnestunud serv Toompea nõlvale. Maaleht, 13. märts 2003Vabariigi Valitsuse korraldus 2003–2007 Eesti regionaalminister, 2002. aasta novembrist Eestimaa Rahvaliidu liige. 

Õunapuu kogus 2007. aasta Riigikogu valimistel Tartu- ja Jõgevamaal 1739 häält ega osutunud valituks. Ta oli aastatel 2007–2008 AS-i Werol Tehased juht. Õunapuu valiti 11. jaanuaril 2010 Rahvaliidu juhatusse, ta sai 27. mail 2010 Riigikogu liikmeks seoses Villu Reiljani süüdimõistva kohtuotsuse jõustumisega ja teatas 14. juunil 2010 astumisest Sotsiaaldemokraatlikku Erakonda.  

Õunapuu kogus 2011. aasta Riigikogu valimistel Sotsiaaldemokraatliku Erakonna nimekirjas (üleriigilises nimekirjas 6. kohal) kandideerides valimisringkonnas nr 9 (Jõgeva ja Tartu maakond) 3103 häält ning osutus valituks. Ta oli aastatel 2016–2017 Tartu abilinnapea ja 2018. aasta jaanuarist 2022. aasta suveni rahandusministeeriumi regionaalhalduse osakonna Tartumaa talituse juhataja. 

Õunapuu oli perioodil 13. september 2018 kuni 11. september 2023 Keskerakonna liige.

Muu tegevus
Eesti Maaülikooli kuratooriumi liige."Eesti Maaülikooli kuratooriumi esimeheks valiti Madis Ajaots" Maaleht, 30. oktoober 2015
Eesti Rahva Muuseumi Sõprade Seltsi juhatuse liige 1994−
EMÜ Vilistlaskogu juhatuse esimees
Maaelu Edendamise Sihtasutuse nõukogu esimees 2003−2007, 2016−
SA Tartu Teaduspark nõukogu esimees 2016−
SA Tartumaa Turismi nõukogu esimees 2016−
SA Lõuna-Eesti Turism nõukogu liige 2016−
Tartu Ärinõuandla nõukogu liige 2016−

Tunnustus
 2001 Valgetähe III klassi teenetemärk

Viited

Välislingid
Tuuli Aug. "Reiljani asemel läheb riigikokku Jaan Õunapuu" Eesti Päevaleht, 26. mai 2010

Kategooria:Eesti regionaalministrid
Kategooria:XI Riigikogu liikmed
Kategooria:XII Riigikogu liikmed
Kategooria:Tartu maavanemad
Kategooria:Rahvaliidu poliitikud
Kategooria:Sotsiaaldemokraatliku Erakonna poliitikud
Kategooria:Valgetähe III klassi teenetemärgi kavalerid
Kategooria:Sündinud 1958